Source: https://www.epi.sk/zz/1989-192/znenie-19900101
Timestamp: 2020-05-27 23:01:47+00:00

Document:
192/1989 Zb. Vyhláška Federálneho ministerstva financií, ktorou sa vykonáva zákon o odvodoch do štátneho rozpočtu | Aktuálne znenie
Hľadaj v 192/1989 ×
192/1989 Zb.
Vyhláška č. 192/1989 Zb.Vyhláška Federálneho ministerstva financií, ktorou sa vykonáva zákon o odvodoch do štátneho rozpočtu
§ 1 - (k § 4 zákona )
§ 2 - (k § 5 zákona )
§ 3 - (k § 7 zákona )
Federálne ministerstvo financií podľa § 26 zákona č. 156/1989 Zb. o odvodoch do štátneho rozpočtu (ďalej len „zákon“) ustanovuje:
(1) Obchodnou činnosťou sa podľa § 4 ods. 1 písm. a) zákona rozumie prevádzkovanie maloobchodnej a veľkoobchodnej činnosti, poskytovanie obchodných služieb, služieb verejného stravovania, verejných ubytovacích služieb a služieb cestovnému ruchu. Výrazom „prevažne“ sa rozumie viac ako polovica tržieb z uvedených činností. Za služby verejného stravovania sa nepovažuje závodné stravovanie.
(2) Sadzba odvodu z objemu miezd podľa § 4 ods. 1 písm. b) zákona vo výške 20 % sa vzťahuje na časť základu odvodu z objemu miezd, ktorý pripadá na druhy služieb a činností včítane podnikovej spoločenskej spotreby1) (ďalej len „služby“), uvedené v prílohe tejto vyhlášky. Do tejto časti základu odvodu z objemu miezd sa zahŕňajú mzdové prostriedky, ktoré pripadajú na služby poskytované obyvateľstvu, organizáciám a ich pracovníkom.
(3) Časť základu odvodu z objemu miezd sa určí buď:
a) podľa samostatne evidovaných mzdových prostriedkov za jednotlivé vnútorné organizačné jednotky poskytujúce služby zvýšený o podiel o podiel mzdových prostriedkov pripadajúcich na vnútropodnikové strediská včítane podnikovej správy, ktoré sa podieľajú na poskytovaní služieb, a to podľa podielu výkonov týchto služieb na celkových výkonoch v percentách, s presnosťou na desatiny (bez zaokrúhlenia), alebo
b) podľa podielu výkonov týchto služieb na celkových výkonoch v percentách, s presnosťou na desatiny (bez zaokrúhlenia).
(4) Organizácia dohodne s orgánom vykonávajúcim správu odvodov, či sa použije výpočet podľa odseku 3 písm. a) alebo b).
Pri výpočte priemerného prepočítaného počtu pracovníkov sa postupuje podľa smerníc k štátnym štatistickým výkazom za úsek Práce a mzdy.2)
Sumou, o ktorú sa zvýšili náklady v rozpore s právnymi predpismi, je aj daň vyberaná v Československej socialistickej republike, ktorá bola zaplatená za subjekty so sídlom alebo bydliskom na území štátov, s ktorými Československá socialistická republika dojednala zmluvy o zamedzení dvojakého zdanenia, pokiaľ bola táto daň zahrnutá do nákladov.
Príloha vyhlášky č. 192/1989 Zb.
Zoznam druhov služieb a činností, pri ktorých sa uplatňuje 20 %-ná sadzba odvodu z objemu miezd1)
687 zákazkové polotovary a klobučnícke výrobky
711 zákazková výroba gombíkov
921 opravy a údržba ostatných spotrebných výrobkov strojárskeho priemyslu t. j. šijacích strojov, elektrospotrebičov pre domácnosť, ľadničiek a mrazničiek, práčok a odstrediviek, plynospotrebičov a ďalších výrobkov tohto odboru
926 opravy výrobkov kultúrnej spotreby a ostatných priemyselných vyrobkov, t. j. hudobných nástrojov, športových potrieb, školských a kancelárskych potrieb, hračiek, ortopedických a protetických výrobkov a ďalších výrobkov tohto odboru
964 56 zdravotnícko-kozmetické služby
968 komunálne osobné služby okrem 968 77 - mikrografické výkony
969 požičiavanie predmetov dlhodobej spotreby a výkony samoobslužných prevádzok
1) Predpisy o financovaní niektorých zariadení spoločenskej spotreby a činností štátnych podnikov a o fonde kultúrnych a sociálnych potrieb.
2) Osobitná publikácia vydaná Federálnym štatistickým úradom.
1) Pri osobitných a opravárenských službách sa vzťahuje na všetky organizácie, ktoré tieto služby vykonávajú podľa cenníka PaS, pri odbore 917 22, 23, 26 a 27 podľa cenníka SAO a ostatných cenníkov schválených v cenovej pôsobnosti príslušných národných výborov.

References: § 1
 § 4

§ 2
 § 5

§ 3
 § 7
 § 26
 § 4
 § 4